Et bilde som inneholder Grafikk

Automatisk generert beskrivelse

# Innkalling til årsmøte i Homonettverket – nettverket for lesbiske, homofile, bifile og transpersoner i Arbeiderpartiet

***Tidspunkt: Tirsdag 11. februar 2025***Kl. 16:30 -17:30: Åpent temamøte med idrettspresident Zaineb Al-Samarai og Raballder Håndball. Tema: Lhbt+ personer i idretten.   
  
Gjerne meld deg på arrangementet på facebook- pagen vår, så vi vet sånn ca hvor mange som kommer: <https://fb.me/e/5DWQoSTzp>   
  
**Kl. 18 – 19:30 - Årsmøtet avholdes.**   
  
Kl. 19:30 - Hygge og sosialt samvær, det blir servering av pizza.

**Sted: César Bar & Café ved Tinghuset i Oslo sentrum.** Det midterste rommet mellom restauranten og Trappa pub.

**Dagsorden årsmøte**

1. Godkjenning av innkalling og dagsorden
2. Konstituering
3. Årsberetning 2024
4. Regnskap 2024 med revisors uttalelse
5. Innkomne forslag
6. Valg

Oslo, 5. februar 2025  
  
For styret i Homonettverket, leder Jon Reidar Øyan

Årsmøte 2025 – Homonettverket i Arbeiderpartiet

**Sak 2 – Konstituering:**   
  
*Styrets forslag:*  
*Ordstyrer:* Per Anders Langerød.

*Referent:* Tor Andreas Bremnes.  
  
*Tellekorps:* To stk velges av de som er tilstede på møtet.   
  
*Protokollunderskrivere:* To stk velges av de som er tilstede på møtet.

Årsmøte 2025 – Homonettverket i Arbeiderpartiet

3. Årsberetning 2024

Styrets forslag  
 Årsberetningen tas til orientering

*Et bilde som inneholder sko, person, klær, utendørs

Automatisk generert beskrivelse*

Årsmøtet 2024  
Årsmøtet ble avhold på Cesar, 20. februar 2024. I forkant av årsmøtet arrangerte vi et åpent møte med kunnskapsminister Kari Nessa Nordtun og Rosa Kompetanse om kjønns- og seksualitetsmangfold i barnehage og skole. 30 personer deltok på møtet.   
  
Det ble vedtatt 6 uttalelser på årsmøtet.   
1 – Navneendring.  
2 – Uttalelse om inkluderende arbeidsliv.  
3 – Uttalelse om helse og alderdom.  
4 – Uttalelse om barnehage og skole.   
5 – Uttalelse om skeive funkiser.   
6 – Folkemordene i Gaza og på Vestbredden må ta slutt NÅ!

Følgende fikk utdelt æresbevisninger for langvarig medlemskap og engasjement i Arbeiderpartiet og Homonettverket:   
30 år: Jan-Henrik Pederstad og Bård Erik Ruud,   
20 år: Helge Stoltenberg, Bjørn S. Solholm, Nils Norman Iversen, Rolf Angeltvedt, Frode Lagset, Robert Tomter, Geir Juel Skogseth, Frode Drøpping, Petter Jørn Vilstedt og Per Åge Avseth.

Et bilde som inneholder klær, person, mann, Menneskeansikt

Automatisk generert beskrivelseEt bilde som inneholder klær, person, mann, Menneskeansikt

Automatisk generert beskrivelse



Styret har det siste året bestått av:   
Leder, Jon Reidar Øyan  
Nestleder, Marit Bjerke  
Kasserer, Anders Dalsaune Jansen  
Sekretær, Tor Andreas Bremnes  
Kvinnekontakt, Karina Hellum  
Medlemsansvarlig, Anne Marie Lothe Strand  
Styremedlem, Haakon Aars  
Styremedlem, Helge Stoltenberg  
Styremedlem, Daniel Bøhn Rayner  
Styremedlem, Anniken Gut  
Styremedlem, Torill Pallesen, innvilget permisjon fra juni 2024.  
Varamedlem, John Kristian Schølberg Leinan

2024 var nok et aktivt år for Homonettverket. Styret har gjennomført 7 styremøter. Vi har deltatt på representantskapsmøter, møter med forumslagene, lagledersamlinger, nominasjonsmøte og andre relevante møter i Oslo Arbeiderparti.

Et bilde som inneholder klær, person, mann, Menneskeansikt

Automatisk generert beskrivelseEt bilde som inneholder utendørs, klær, person, gress

Automatisk generert beskrivelse

**Arbeidet i bystyret og rådene i Oslo kommune, samt nominasjon til stortingslista:**Høsten 2023 vedtok bystyret en ny handlingsplan for kjønns- og seksualitetsmangfold. Her ble det blant annet foreslått at det skal settes opp ett minnesmerke etter terrorangrepet 25. juni 2022 og ett minnesmerke for alle som har mistet livet og blitt berørt av AIDS. Homonettverkets leder har ved flere anledninger tatt til orde for at Regnbuegata må bli bilfri, foreløpig er den bare skiltet med «stengt for gjennomkjøring». Foreløpig har ikke det nye byrådet tatt tak i noen av disse tingene.

I Oslo Arbeiderparti sitt alternative budsjett foreslo vi følgende økninger, som alle ble nedstemt av Høyre, Venstre, Frp og KRF:   
Helsestasjon for kjønn og seksualitet: økning på 2,5 millioner kroner.   
Helseutvalget: økning på 400.000,-   
Skeiv Verden: økning på 250.000,-  
FRI Oslo og Viken, Regnbuevenn: økning på 200.000,-

Homonettverkets leder, Jon Reidar Øyan er heltidspolitiker i bystyret for Oslo Ap, med ansvar for helse, sosial og mangfoldsspørsmål. Øyan møter også som vararepresentant på stortinget innimellom. Senest i desember 2024 der han holdt to innlegg om lhbt+ relaterte saker i budsjettbehandlingen.

**I Rådet for kjønns- og seksualitetsmangfold har Homonettverket vært representert ved styremedlem Anne Ma Lothe Strand. Vara er Aasmund Robert Vik. Aasmund sitter som fast representant i eldrerådet. Styremedlem i Homonettverket Tor Andreas Bremnes har Ap sin plass i Rådet for personer med funksjonsnedsettelser.**

Homonettverket har to kandidater på stortingslista til Oslo Arbeiderparti i forbindelse med valget høsten 2025. Tor Andreas Bremnes på 13.plass og Karina Hellum på 16. plass.

Et bilde som inneholder klær, person, smil, mann

Automatisk generert beskrivelse

### Oslo Pride 2024

Oslo Pride er blitt et av Oslos største arrangementer, med 100 000 vis av mennesker i alle kategorier og alder er dette en viktig arena for Arbeiderpartiet å være synlig. Vi hadde stand i Pride Park. Den var godt besøkt av publikum. Lykkehjulet var en stor suksess hvor man kunne vinne flotte drikkeflasker eller regnbue-vifter. Vi viste blant annet Jonas Gahr Støre, samt flere av statsrådene rundt i parken. Flere statsråder og stortingsrepresentanter stilte opp på standen. Arbeiderpartiet sentralt hjalp oss med å utarbeide annonsemateriell til sosial medier. Også i år kjørte vi en digital vervekampanje. I tillegg til annonsering på vår egen facebook-page.Et bilde som inneholder tekst, utendørs, klær, kvinne

Automatisk generert beskrivelseEt bilde som inneholder fiol, Magenta, lilla, person

Automatisk generert beskrivelse

*24. juni arrangerte vi Pridedebatt: Hvorfor opplever vi nå et massivt tilbakeslag mot Pride?*   
Møtet ble avhold på nye London Club: Likestillingsminister Lubna Jaffery, Jonas Bals, Reidar Engesbak og Hasti Hamidi deltok i debatten.

*Paraden*   
Ble også i år en kjempesuksess. Vi tok det litt ned i 2024, ettersom det er et mellomvalgsår. Men vi hadde egen bil med lydanlegg. I underkant av 300 personer gikki AP og AUF sin seksjon.

Et bilde som inneholder utendørs, klær, person, Menneskeansikt

Automatisk generert beskrivelse**Et bilde som inneholder klær, sko, person, utendørs

Automatisk generert beskrivelse**



**Andre arrangement**  
*Juni – Leder deltok og holdt hovedtale på Heim Pride i Trøndelag.   
August – Styrmedlem Anniken Gut deltok og holdt appell på Fjellpride på Tynset.   
  
28. august* arrangerte vi politisk pub: Skeiv, gammel og grå? Hvordan er det å bli eldre som skeiv i dag? Innledere: Janne Christine Haugnes Bromseth. Hun har en doktorgrad i tverrfaglige kulturstudier med kjønnsforskning som hovedfelt. Hun har forsket på skeives aldringsvilkår og vært med å implementere Regnbuefyrtårn for seniorsentre i Oslo. Haakon Aars. Han er lege og sexolog med spesialisering innenfor psykiatri og klinisk sexologi.

Et bilde som inneholder person, klær, mann, innendørs

Automatisk generert beskrivelse

*10. september arrangerte vi åpent møte på London pub: Er Oslo en trygg by for lhbt+ personer?* Hatkriminaliteten i Oslo øker. Samtidig synker antallet oppklarte saker og etterforskningstiden øker. Mange skeive i byen vår føler seg utrygge etter terrorangrepet under Pride 25.juni 2022, drapsforsøket mot et homofilt par på Tjuvholmen 3. august i år, og flere andre voldsepisoder mot lhbt+ personer de siste månedene.  
Her deltok Espen Evjenth, leder i støttegruppa 25. juni, Abetare Krasniqi, fagspesialist hatkriminalitet, Oslo politidistrikt, Marianne Gulli, leder i FRI Oslo og Viken, Stephen Adom, daglig leder i Skeiv Verden Oslo, Hadia Tajik, stortingsrepresentant og justispolitisk talsperson i Arbeiderpartiet og Anna Dåsnes, leder i Oslo Venstre og bystyrepresentant.

26. september arrangerte vi medlemsmøte om stortingsnominasjonen.

*24. oktober arrangerte vi åpent møte om programutkastet til Ap og deretter medlemsmøte om stortingsnominasjonen.*

*28. november arrangerte vi medlemsmøte om hva og hvem skal Homonettverket være i framtida.  
  
12. desember* arrangerte vi en juleavslutning for alle medlemmer, støttemedlemmer og allierte på Cesar.

**Medlemssituasjonen:**Homonettverket gikk fra 152 medlemmer i 2023 til 134 medlemmer i 2024. Det er en nedgang på 18 medlemmer. 112 av disse medlemmene er folkeregistrert i Oslo, det betyr at med vedtektsendringen som ble gjort på landsmøtet om at medlemmene må være bosatt i kommunen de er medlem i, for at det skal utløse representasjon, så beholder vi 5 plasser i representantskapet til Oslo Arbeiderparti.

### Internt og eksternt informasjonsarbeid

Styret har sendt ut 4 nyhetsbrev på epost til medlemmene. (juni, august, september og desember) Det har også blitt sendt ut sms til alle medlemmer ved flere anledninger. Informasjon om arrangementer blir også lagt ut på vår facebook-page.

Den eksterne facebook- siden til Homonettverket blir i større grad benyttet til både deling av arrangementer, nyhetssaker og diskusjoner. Vi har 2527 følgere på facebook-siden vår.

Homonettverket har 1319 følgere på Instagram.

Styret bruker en egen lukket Facebook-side for all kommunikasjon, referater m.m. Det gjør styrearbeidet effektivt og sørger for at alle styremedlemmer er oppdatert til enhver tid.   
  
  
**Homonettverket i media – 2024**  
*9. februar – Ap politiker ut mot egen regjering etter regnbuenekt i gangfeltene.*  
<https://www.tv2.no/nyheter/innenriks/ut-mot-egen-regjering-matt-og-oppgitt/16447809/>   
<https://www.ao.no/raser-mot-egen-regjering-hva-er-vitsen/s/5-128-729298>   
<https://www.ao.no/statens-vegvesen-er-ikke-sterke-pa-homo-politikk-det-er-apenbart-ikke-samferdselsminster-nygard-heller/o/5-128-729455>   
  
7. mars – Krever Pride-flagg i barnehagen   
<https://www.dagbladet.no/nyheter/krever-pride-flagg-i-barnehagen/81079876>   
   
16. april – Gir ikke opp kampen om bilfri regnbuegate  
<https://www.blikk.no/25-juni-london-pub-oslo-pride/gir-ikke-opp-kampen-om-bilfri-regnbuegate/246653>   
  
10. juni – Må dere mase sånn om de homogreiene, er det ikke nok nå?   
<https://www.avisa-st.no/debatt/i/4BzGLV/maa-dere-mase-saann-om-de-homogreiene-er-det-ikke-nok-naa>

24. juni – Hvorfor opplever vi nå et massivt tilbakeslag mot Pride?   
<https://www.blikk.no/hasti-hamidi-homonettverket-jonas-bals/hvorfor-opplever-vi-na-et-massivt-tilbakeslag-mot-pride/250908>   
  
25. juni – For meg er Pride både personlig og politisk  
<https://www.ao.no/er-det-ikke-litt-mye-homo-na-har-det-ikke-gatt-for-langt-med-all-den-flagginga/o/5-128-823981>  
  
28. juni – Arbeiderpartiet mener Pride er truet av økt homohat  
<https://www.dn.no/kriminalitet/arbeiderpartiet-mener-pride-er-truet-av-okt-homohat-jeg-blir-forbannet/2-1-1668402>  
  
21. august – Markering mot hat i Oslo  
<https://www.blikk.no/fri-hatkrim-hatkriminalitet/markering-mot-hat-i-oslo/253526>

5. september – Åpne Høyre og Homonettverket med felles kronikk: Still krav til Bulgaria  
<https://www.blikk.no/bulgaria-lhbt-lhbt-rettigheter/still-krav-til-bulgaria/254246>

9. september – Jeg skal faen meg ha rett til å være trygg i min egen by  
<https://www.ao.no/jeg-skal-faen-meg-ha-rett-til-a-vare-trygg-i-min-egen-by/s/5-128-872936>   
  
10. september – Homonettverket arrangerer åpent møte: Er Oslo en trygg by for skeive?  
<https://www.blikk.no/hatkriminalitet-homonettverket-lhbt-rettigheter/er-oslo-en-trygg-by-for-skeive/254473>   
  
16. oktober – Homonettverket vil ha Tajik som toppkvinne. <https://www.aftenposten.no/norge/politikk/i/3MRQ7M/homonettverk-vil-ha-tajik-som-toppkvinne-la-hodet-paa-blokken-for-damene-i-ap>   
  
9. desember – Oslo Ap ønsker økt støtte til helsestasjon for kjønn og seksualitet  
<https://www.blikk.no/arbeiderpartiet-fri-oslo-og-viken-hks/onsker-okt-stotte-til-helsetilbud-i-oslo-ikke-holdbart-slik-det-er-i-dag/259111>   
  
23. desember - Leder i Homonettverket til angrep på FrP om Rosa kompetanse <https://www.blikk.no/arbeiderpartiet-fri-frp/med-veldig-lite-respekt-a-melde-hva-slags-tull-er-dette/259963>   
  
1. januar 2025 – Kronikk om høyrenasjonalistiske krefter som er på fremmarsj   
<https://www.blikk.no/jon-reidar-oyan-lhbt-rettigheter-menneskerettigheter/vi-kan-bare-spekulere-i-om-de-tar-etter-den-russiske-anti-homopropaganda-lovgivningen/259784>

8. januar 2025 – Leder og nestleder i Homonettverket gir seg  
<https://www.blikk.no/arbeiderpartiet-homonettverket-jon-reidar-oyan/leder-og-nestleder-i-homonettverket-gir-seg/260358>

8. januar 2025 – Øyan gir seg som leiar.  
<https://www.nrk.no/nyheter/gir-seg-som-leiar-1.17197554>

8. januar 2025 – Går av som leder i Homonettverket i Ap – Nå skal jeg bruke all min tid på oslopolitikken  
<https://www.vartoslo.no/25-juni-skytingen-hatkriminalitet-homonettverket-i-arbeiderpartiet/gar-av-som-leder-for-homonettverket-i-ap-na-skal-jeg-bruke-all-min-tid-pa-oslopolitikken/765361>

12. januar 2025 – Intervju med avtroppende leder i Homonettverket: Jeg har dager jeg tenker at i dag orker jeg ikke være synlig. Da tar jeg regnbue-pinsen av jakka.   
<https://www.blikk.no/arbeiderpartiet-homonettverket-jon-reidar-oyan/jeg-har-dager-jeg-tenker-at-i-dag-orker-jeg-ikke-vaere-synlig-da-jeg-tar-regnbue-pinsen-av-jakka/257958>

Et bilde som inneholder klær, Menneskeansikt, person, lekeplass

Automatisk generert beskrivelseEt bilde som inneholder utendørs, regnbue, tre, himmel

Automatisk generert beskrivelse*Et bilde som inneholder klær, person, sko, utendørs

Automatisk generert beskrivelse*

Årsmøte 2025 – Homonettverket i Arbeiderpartiet

4. Regnskap 2024

*Styrets forslag til vedtak:*   
Årsregnskapet for 2024 med revisjonsberetning tas til etterretning.   
Regnskap og revisjonsberetning vedlagt

**Økonomiberetning**  
De viktigste og mest ressurskrevende aktiviteten Homonettverket gjør i løpet av et år avspeiler seg i regnskapet og knytter seg til gjennomføring av Oslo Pride. Oslo Pride er en av landets største festivaler og en viktig arena for Arbeiderpartiet å vise tilstedeværelse, aktivitet og sakseierskap. Som vedlegg til regnskapet er det derfor laget et eget oppsett hvor alle kostander og inntekter knyttet til Oslo Pride er ført. Prosjektregnskapet for Oslo Pride viser et planlagt underskudd på kr. 10 364,27. Vi har gjort innkjøp av utstyr til stand, parade og effekter som også kan benyttes i 2025.

Over flere år har Homonettverket bygget opp egenkapital som kan gi oss rom for å gjøre økonomiske prioriteringer fra år til år. I 2024 viser regnskapet et overskudd på 7145,32 kr som betyr at vi ved årets slutt har 119.579,09 kr på konto. Vi går inn i 2025 med en betydelig egenkapital som kan disponeres i valgkampår. Homonettverket har også over flere år gjort varige investert i utstyr til gjennomføring av aktiviteter under Oslo Pride.

Utgifter utover dette knytter seg til medlemsaktivitet, matservering på medlemsmøter og arbeidsmøter for styret. Ingen av partilagets penger er brukt på kjøp av alkohol og all aktivitet fra styret og øvrige medlemmer foregår på frivillig basis.

Hovedinntektene til partilaget knytter seg i hovedsak til støtte fra andre aktører til arrangementer og synliggjøring. Vi vil benytte anledningen til å takke LO, Fagforbundet, Fellesforbundet, Oslo Arbeidersamfunn, Oslo Arbeiderparti, Akershus Arbeiderparti og Arbeiderpartiet for dette. Om støtten fra andre aktører skulle utebli, er det mulig for Homonettverket å skalere ned aktivitetsnivået og kostnadene tilsvarende.

Styret oppfatter lagets økonomi som solid, og grunnlaget for videre drift er godt. Homonettverket har opparbeidet seg noe egenkapital fra tidligere år, som gir fleksibilitet og trygghet for driften og aktivitetene.

For styret,

Anders Dalsaune Jansen  
økonomiansvarlig

|  |  |  |  |  |
| --- | --- | --- | --- | --- |
| **Regnskap Homonettverket 2024** | |  |  |  |
|  |  |  |  |  |
| **Bokført dato** | **Forklarende tekst** | **Ut** | **Inn** | **Bilag** |
|  |  |  |  |  |
|  | **Saldo per 01.01.24** |  | **112 403,77** | 1 |
|  |  |  |  |  |
| 08.01.2024 | Servering medlemsmøte og juleavslutning | -2 864,01 |  | 2 |
| 06.02.2024 | Tilbakeføring andel kontingent |  | 558,00 | 3 |
| 26.02.2024 | Pride - AUF nedrigg av stand | -3 000,00 |  | 4 |
| 26.02.2024 | Gavekort avtakking styret | -600,00 |  | 5 |
| 05.04.2024 | Refusjon parkeringsutgifter | -580,00 |  | 6 |
| 05.04.2024 | Gavekort Utøya(innleder medlemsmøte) | -250,00 |  | 7 |
| 02.05.2024 | Utbetaling med melding | -11,00 |  | 8 |
| 23.05.2024 | Pride - Forhåndsbetaling ved kjøp av høyttaler | -1 000,00 |  | 9 |
| 03.06.2024 | Utbetaling med melding | -5,50 |  | 10 |
| 04.06.2024 | Pride - Kjøp av høyttaler | -5 490,00 |  | 11 |
| 04.06.2024 | Betaling SMS til medlemmer | -217,50 |  | 12 |
| 04.06.2024 | Pride - T-skjorter | -19 346,60 |  | 13 |
| 04.06.2024 | Pride - Verve effekter | -63 190,00 |  | 14 |
| 05.06.2024 | Pride - Støtte fra Arbeiderpartiet |  | 30 000,00 | 15 |
| 11.06.2024 | Oppgjør Vipps |  | 49,12 | 16 |
| 13.06.2024 | Feilutbetaling "Leie av tilhenger til Pride" | -1 000,00 |  | 17\* |
| 13.06.2024 | Æresbevilgninger jubilanter | -3 301,25 |  | 18 |
| 13.06.2024 | Ærespin jubilanter | -1 611,25 |  | 19 |
| 13.06.2024 | Pride - tattovering | -11 000,00 |  | 20 |
| 13.06.2024 | Pride - teknisk utstyr | -786,00 |  | 21 |
| 19.06.2024 | Pride - gymposer og tattoveringer | -12 550,00 |  | 22 |
| 19.06.2024 | Tilbakeføring av feilutbetaling (bilag 17) |  | 1 000,00 | 23\* |
| 19.06.2024 | Pride - støtte fra Landsorganisasjonen i Norge |  | 40 000,00 | 24 |
| 21.06.2024 | Pride - støtte fra Akershus Arbeiderparti |  | 5 000,00 | 25 |
| 24.06.2024 | Pride - annonsering | -1 536,00 |  | 26 |
| 26.06.2024 | Oppgjør Vipps |  | 99,23 | 16 |
| 28.06.2024 | Oppgjør Vipps |  | 112,99 | 16 |
| 01.07.2024 | Oppgjør Vipps |  | 221,07 | 16 |
| 01.07.2024 | Utbetaling med melding / KID | -32,50 |  | 27 |
| 02.07.2024 | Oppgjør Vipps |  | 73,69 | 16 |
| 04.07.2024 | Pride - annonsering | -1 536,00 |  | 28 |
| 04.07.2024 | Pride - leie av bil | -2 472,54 |  | 29 |
| 04.07.2024 | Pride - taxi etter parade | -299,00 |  | 30 |
| 15.07.2024 | Tilbakeføring andel kontingent |  | 7 056,00 | 31 |
| 01.08.2024 | Utbetaling med melding | -16,50 |  | 32 |
| 10.09.2024 | Pride - Flyer | -2 500,00 |  | 33 |
| 10.09.2024 | Pride - annonsering | -160,00 |  | 34 |
| 12.09.2024 | Pride - støtte fra Fellesforbundet |  | 10 000,00 | 35 |
| 16.09.2024 | Pride - støtte fra Oslo Arbeidersamfunn |  | 15 000,00 | 36 |
| 20.09.2024 | Pride - støtte fra Fagforbundet |  | 10 000,00 | 37 |
| 01.10.2024 | Utbetaling med melding | -11,00 |  | 38 |
| 19.11.2024 | Pride - annonsering | -498,13 |  | 39 |
| 19.11.2024 | Blomsterhilsen R.N. | -649,00 |  | 40 |
| 19.11.2024 | Pride - leie av standplass | -28 125,00 |  | 41 |
| 19.11.2024 | Pride - Støtte fra OAP |  | 33 125,00 | 42 |
| 02.12.2024 | Utbetaling med melding / KID | -12,50 |  | 43 |
| 04.12.2024 | Betaling SMS til medlemmer | -468,50 |  | 44 |
| 10.12.2024 | Aktivitetstøtte fra LO |  | 20 000,00 | 45 |
|  |  |  |  |  |
|  | **Sum** | **-165 119,78** | **172 295,10** |  |
|  |  |  |  |  |
|  | **Overskudd /underskudd** | **7 175,32** |  |  |
|  |  |  |  |  |
|  | **Saldo per 31.12.24** |  | **119.579,09** | **46** |
| *\*Feilutbetaling skyldes at utbetaling var satt til årlig automatisk overføring. Automatisk overføring er stoppet* | | | | |
|  |  |  |  |  |
|  |  |  |  |  |
| **Prosjektregnskap Oslo Pride** | |  |  |  |
|  |  |  |  |  |
| **Bokført dato** | **Forklarende tekst** | **Ut** | **Inn** | **Bilag** |
|  |  |  |  |  |
| 26.02.2024 | Pride - AUF nedrigg av stand | -3 000,00 |  | 4 |
| 23.05.2024 | Pride - Forhåndsbetaling ved kjøp av høyttaler | -1 000,00 |  | 9 |
| 04.06.2024 | Pride - Kjøp av høyttaler | -5 490,00 |  | 11 |
| 04.06.2024 | Pride - T-skjorter | -19 346,60 |  | 13 |
| 04.06.2024 | Pride - Verve effekter | -63 190,00 |  | 14 |
| 05.06.2024 | Pride - Støtte fra Arbeiderpartiet |  | 30 000,00 | 15 |
| 13.06.2024 | Pride - tattovering | -11 000,00 |  | 20 |
| 13.06.2024 | Pride - teknisk utstyr | -786,00 |  | 21 |
| 19.06.2024 | Pride - gymposer og tattoveringer | -12 550,00 |  | 22 |
| 19.06.2024 | Pride - støtte fra Landsorganisasjonen i Norge |  | 40 000,00 | 24 |
| 21.06.2024 | Pride - støtte fra Akershus Arbeiderparti |  | 5 000,00 | 25 |
| 24.06.2024 | Pride - annonsering | -1 536,00 |  | 26 |
| 04.07.2024 | Pride - annonsering | -1 536,00 |  | 28 |
| 04.07.2024 | Pride - leie av bil | -2 472,54 |  | 29 |
| 04.07.2024 | Pride - taxi etter parade | -299,00 |  | 30 |
| 10.09.2024 | Pride - Flyer | -2 500,00 |  | 33 |
| 10.09.2024 | Pride - annonsering | -160,00 |  | 34 |
| 12.09.2024 | Pride - støtte fra Fellesforbundet |  | 10 000,00 | 35 |
| 16.09.2024 | Pride - støtte fra Oslo Arbeidersamfunn |  | 15 000,00 | 36 |
| 20.09.2024 | Pride - støtte fra Fagforbundet |  | 10 000,00 | 37 |
| 19.11.2024 | Pride - annonsering | -498,13 |  | 39 |
| 19.11.2024 | Pride - leie av standplass | -28 125,00 |  | 41 |
| 19.11.2024 | Pride - Støtte fra OAP |  | 33 125,00 | 42 |
|  |  |  |  |  |
|  | **Sum** | **-153 489,27** | **143 125,00** |  |
|  |  |  |  |  |
|  | **Overskudd /underskudd** | **-10 364,27** |  |  |

Årsmøte 2025 – Homonettverket i Arbeiderpartiet

5. Innkomne forslag

**Forslag til uttalelser - Årsmøte i Homonettverket – 11. februar 2025**

**Forslag 1 til årsmøtet 2025: Styrking av menneskerettigheter og forskning for personer med funksjonsnedsettelse med vekt på interseksjonalitet**

### **Bakgrunn**

Arbeiderpartiet har arbeidet for å inkorporere Konvensjonen om rettighetene til personer med funksjonsnedsettelse i Menneskerettighetsloven. Til tross for vedtak på forrige landsmøte, er denne konvensjonen ennå ikke innlemmet i norsk lov. Sammen med kvinnekonvensjonen og barnekonvensjonen ønsker vi å sikre grunnleggende rettigheter og et fritt liv for personer med funksjonsnedsettelse. Oslo Arbeiderparti må være tydelig i sin støtte til dette arbeidet.

Videre er det et økende fokus på interseksjonalitet. Forskning fra flere vestlige land viser at andelen LHBTQ-personer, spesielt transpersoner, som oppgir å ha minst én funksjonsnedsettelse, er høyere sammenlignet med ikke-LHBTQ-gruppen. Spesielt er tallet høyt når det kommer til kognitive funksjonsnedsettelser. Personer med funksjonsnedsettelse rapporterer også om at de ofte blir møtt av helsevesenet og samfunnet som aseksuelle eller ikke-seksuelle. Det er derfor behov for forskning som gir en datadrevet tilnærming til hvor dette skjer og hvordan vi kan tilby bedre helsetjenester for skeive personer med funksjonsnedsettelse.

### **Forslag til vedtak**

1. **Inkorporering av konvensjonen**: Oslo Arbeiderparti skal aktivt arbeide for at Konvensjonen om rettighetene til personer med funksjonsnedsettelse innlemmes i Menneskerettighetsloven, i tråd med tidligere landsmøtevedtak.
2. **Fremme forskning på interseksjonalitet**: Oslo Arbeiderparti skal jobbe for å øke forskningsinnsatsen på skeive personer med funksjonsnedsettelse, med særlig vekt på interseksjonelle perspektiver. Dette inkluderer å kartlegge utfordringer knyttet til helsevesenets møte med denne gruppen og å utvikle tiltak for å forbedre helsetjenestene.
3. **Samarbeid med relevante organisasjoner**: Oslo Arbeiderparti skal søke samarbeid med organisasjoner som Foreningen FRI, Norges Handikapforbund og Unge funksjonshemmede, sammen med AP sin egen ressursgruppe for politikken for funksjonshemmede, for å sikre en helhetlig og inkluderende tilnærming i arbeidet med disse sakene.

**Begrunnelse**

Ved å inkorporere konvensjonen i Menneskerettighetsloven styrker vi det juridiske vernet for personer med funksjonsnedsettelse. Økt forskning på interseksjonalitet vil gi oss bedre forståelse av de unike utfordringene skeive personer med funksjonsnedsettelse står overfor, og legge grunnlaget for mer tilpassede og effektive helsetjenester. Samarbeid med relevante organisasjoner vil sikre at arbeidet er forankret i de faktiske behovene til de det gjelder.

Dette forslaget er i tråd med Oslo Arbeiderpartis verdier om likestilling, inkludering og respekt for menneskerettigheter.

*Forslagsstiller: Styret  
Forslag til vedtak: Uttalelsen vedtas.*

**Forslag 2 til årsmøtet 2025: Et arbeidsliv for alle!**

Arbeiderpartiet har som mål å få 150 000 flere i arbeid innen 2030. For å oppnå dette må vi fokusere på grupper som i dag står utenfor arbeidslivet, blant annet de 100 000 unge som verken er i utdanning eller jobb, og de 100 000 personene med funksjonsnedsettelse som ufrivillig er utenfor arbeidsmarkedet. Ved å inkludere disse gruppene kan vi nå vårt mål og samtidig skape et mer rettferdig samfunn.

Vi foreslår å sette ned et utvalg i samarbeid med fagforeningene for å undersøke hvordan arbeidslivet kan bli mer inkluderende uten at det går på bekostning av fremforhandlede rettigheter. Dette utvalget bør hente inspirasjon fra tidligere likestillingskamper, som kvinnekampen og LHBTQ+-bevegelsens rettighetsarbeid, for å sikre et arbeidsliv preget av inkludering og muligheter for alle.

For å lykkes med å inkludere flere i arbeidslivet må vi tenke nytt om arbeidslivspolitikken. Det er viktig å sikre at en større andel av dem som i dag opplever utenforskap, får muligheten til ordinært arbeid, i tillegg til å dra nytte av ulike arbeidsmarkedstiltak og ytelser fra NAV. Dette innebærer blant annet å videreutvikle avtalen om et inkluderende arbeidsliv sammen med arbeidslivets parter.

Videre bør det gis tydelige signaler om tildeling av forskningsmidler som spesifikt ser på hvordan vi kan inkludere flere i arbeidslivet. Forskning på dette området vil gi oss verdifull innsikt i effektive tiltak og strategier for å redusere utenforskap og øke sysselsettingen blant utsatte grupper. Ser man på Norges Forskningsråd og DAMstiftelsens program så er det ingen av dem som spisser seg mot tema som inkluderende arbeidsliv, men at man må søke gjennom f,eks Kunstig intelligens for å innrette det. En kraftfull forskning med inkludering som hovedmål kan bidra til en større verktøykasse for staten og NAV til å nå vårt politiske mål om deltakelse.

I tråd med IMDI sin støtteordning “Søknadspott til bedrifter og organisasjoner for å øke andelen etnisk minoritet i arbeidslivet” bør det også opprettes en tilsvarende pott under arbeidsdepartementet for “å øke andelen personer med funksjonsnedsettelse i arbeidslivet”

Arbeid til alle er vår hovedsak. Vi vil skape trygge arbeidsplasser over hele landet. Trygghet for å få jobb og trygghet i jobb gir frihet for den enkelte, bedre inkludering i samfunnet, økt likestilling i Norge og inntekter til fellesskapet. Faste, hele stillinger skal være hovedregelen i Norge. Kan og vil du ha en fast jobb, skal du ha muligheten til å få det. Vi tar kampen for trygghet i arbeid for alle, og styrker arbeidsmiljøloven.

Ved å implementere disse tiltakene kan vi skape et mer inkluderende arbeidsliv som gir muligheter for alle, samtidig som vi når våre ambisiøse mål for sysselsetting innen 2030.

**Arbeiderpartiet skal**

* Sette ned et partssammensatt utvalg som vurderer nye metoder for inkluderende arbeidsliv
* Starte et program hos Norsk Forskningsråd med særskilt fokus på inkluderende arbeidsliv
* Opprette søknadspott i for bedrifter under arbeids- og inkluderingsdepartementet “som vil øke andelen funksjonsnedsatte i arbeidlivet” etter modell fra IMDI.

*Forslagsstiller: Styret  
Forsalg til vedtak: Uttalelsen vedtas.* **Forslag 3 til årsmøtet 2025:** **Rett til rett liv - rettferdig helsehjelp og rettigheter til transpersoner og personer med kjønnsinkongruens - Homonettverkets årsmøte 2025**

**Rett og rettferdig helsehjelp**Homonettverket i Arbeiderpartiet mener at alle som søker helsehjelp knyttet til kjønnsidentitet og kjønnsuttrykk skal møtes med kompetanse, respekt og forståelse. Alle transpersoner og personer med kjønnsinkongruens har rett til behandling i tråd med de nasjonale faglige retningslinjene for behandling av kjønnsinkongruens som Helsedirektoratet innførte i 2020. Heriblant diagnosemanualen ICD11 til Verdens helseorganisasjon og World Professional Association for Transgender Health sine Standards of Care 8. Vi mener at alle pasienter skal ha rett til reell medbestemmelse, informasjon og at man ikke skal oppleve unødig sykeliggjøring eller psykiatriske utredninger.

Homonettverket mener at all hormonell og kirurgisk behandling, med unntak av genital kirurgi, skal være tilgjengelig i den regionen personen bor og søker behandling. Vi mener at helsepersonell med oppdatert kompetanse i kjønnsbekreftende behandling skal ha rett til å yte slik helsehjelp. Helsestasjonen for kjønn- og seksualitet i Oslo kommune er et godt eksempel på et trygt, kompetent og viktig behandlingssenter for mange transpersoner og personer med kjønnsinkongruens. Vi i Homonettverket ønsker at det skal etableres flere helsestasjoner for kjønn- og seksualitet i flere regioner med statlig finansiering innunder helseforetakene.

Homonettverket mener at alle skal ha mulig for et godt og tilgjengelig behandlingstilbud, og er derfor bekymret for innskrenkningene i helsetilbudet for barn og unge som opplever kjønnsinkongruens. Vi mener at det er svært viktig at barn og unge mottar et trygt helsetilbud, i tråd med deres rettigheter forankret i barnekonvensjonen. Av den grunn mener vi at det ikke er rett at kjønnsbekreftende behandling av barn og unge skal omdefineres til “utprøvende”, og dermed underlagt store betingelser for barn og unge som blant annet forskningsdeltakelse.

Ved å omdefinere kjønnsbekreftende behandling til ungdom som “utprøvende” behandling, vil transkjønnede unge miste retten til nødvendig helsehjelp for kjønnsinkongruens. Det vil videre tvinge de som ønsker behandling til å ta del i forskning, noe vi ser som et stort etisk problem da de unge ikke har et reelt alternativ til å være del av forskningen hvis de trenger behandling.

Rikshospitalet har tidligere fått sterk kritikk på grunn av uetisk forskning uten informert samtykke, og dette gjør det ekstra problematisk at unge transpersoner skal måtte forskes på for å få tilgang til helsehjelp i tråd med internasjonale standarder. Vi mener at praksis rundt forskning fra NBTKs side burde granskes og evalueres for å sikre at behandlingssøkende ikke føler seg forpliktet eller bundet til å delta i forskning hvis de ikke ønsker det selv.

Homonettverket er bekymret for konsekvensene dette vil ha for unge transpersoner i Norge. Ved å innskrenke behandlingstilbudet risikerer man å forverre psykisk helse og levekår til en allerede utsatt gruppe innenfor levekårsundersøkelser.

Mennesker med funksjonsnedsettelse og/eller kronisk sykdom får avslag eller frykter å få avslag for behandling av kjønnsinkongruens på grunn av funksjonsnedsettelsen/kronisk sykdom. Helsepersonell mangler kompetanse på interseksjonen mellom kjønnsinkongruens og funksjonsnedsettelse/kronisk sykdom.

Vi i Homonettverket mener at kompetansen på interseksjonen mellom kjønnsinkongruens og funksjonsnedsettelse/kronisk sykdom må økes for å ivareta et inkluderende behandlingstilbud.

**Arbeidsliv**Homonettverket mener at kunnskapen om transpersoner og personer med kjønnsinkongruens må økes gjennom kompetansehevende kurs for aktører i arbeidslivet som ledere, HR-representanter, tillitsvalgte og verneombud. Disse trenger særlig kompetanse om transisjon og økt bevissthet om at det foregår en polarisert samfunnsdebatt om transpersoner og personer med kjønnsinkongruens som kan påvirke arbeidsmiljøet.

**Tvangskastrering og offentlig unnskyldning**

Homonettverket mener at personer som har blitt tvangskastrert for å endre juridisk kjønn før 2016 skal få erstatning og en offentlig unnskyldning for dette.

**Forskning og kunnskapsformidling**Vi i Homonettverket mener at det trengs mer forskning om kjønns- og seksualitetsmangfold i Norge. Det er viktig at slik forskning særskilt vektlegger grupper hvor det foreligger mangelfull forskning innen helse, som skeive kvinner, transpersoner og ikke-binære. Vi mener at dette kan gjøres ved at Forskningsrådet avsetter mer forskningsmidler til tverrfaglig forskning om kjønns- og seksualitetsmangfold. Levekårsundersøkelser skal inkludere spørsmål om kjønnsidentitet, seksuell orientering (inkludert aseksualitet) og relasjonsmangfold. Dette trengs for å identifisere diskriminerende strukturer og sammensatte diskrimineringsgrunnlag.

Homonettverket mener at skeiv historie må inkluderes i historieundervisningen ved universiteter, høgskoler og skoler. Det må også innføres obligatorisk undervisning i seksuell helse ved alle helsefaglige profesjonsutdanninger

En viktig kunnskapsformidling er bruker- og interesseorganisasjoner for mennesker som bryter normene for kjønn og seksualitet, slik som Pasientorganisasjonen for Kjønnsinkongruens (PKI). Homonettverket mener at disse organisasjonene skal være sikret midler til sitt arbeid.

**Arbeiderpartiet mener:**

* At personer med kjønnsinkongruens må sikres et tilpasset og faglig forsvarlig helsetjenestetilbud ved at de nasjonale faglige retningslinjene gjennomføres fullt ut og sikres nødvendig finansiering, blant annet til oppbygging av regionssentre i hver helseregion.
* At aktører i arbeidslivet (ledere, HR-representanter, tillitsvalgte og verneombud) trenger økt kunnskap om transpersoner og personer med kjønnsinkongruens gjennom kompetansehevende kurs.
* At alle som har blitt tvangskastrert for å endre juridisk kjønn før 2016 skal få erstatning og en offentlig unnskyldning.
* At det trengs mer forskning om kjønns- og seksualitetsmangfold i Norge.
* Sikre forutsigbare midler for bruker- og interesseorganisasjoner for mennesker som bryter normene for kjønn og seksualitet.

*Forslagsstiller: Styret  
Forsalg til vedtak: Uttalelsen vedtas.*

**Forslag 4 til årsmøtet 2025: Prosess for navneendring**

### **Bakgrunn**

Ved årsmøtet i 2023 ble det vedtatt at "Homonettverket - Nettverket for lesbiske, homofile, bifile og transpersoner i Arbeiderpartiet" skulle endre navn ved årsmøtet i 2024. Styret fikk i oppdrag å legge til rette for en inkluderende prosess knyttet til navneendringen.

I forkant av årsmøtet i 2023 ble det sendt ut en undersøkelse blant medlemmene for å innhente innspill til nytt navn. Det var imidlertid ikke konsensus om et spesifikt navneforslag. Etter videre diskusjoner vurderte styret at det var behov for en bredere prosess for å avklare hva partilaget skal være, hvilke aktiviteter som er ønsket, og hvilken profil laget skal ha, før en diskusjon om navneendring kunne gjennomføres.

Homonettverket har en sterk merkevare internt i Arbeiderpartiet, både nasjonalt og lokalt. Det var derfor styrets vurdering at en eventuell endring av merkevaren bør gjennomføres med tydelig medlemsinvolvering og med et verdifokus.

### **Videre prosess**

I november 2024 ble det gjennomført et medlemsmøte hvor saken ble diskutert. På bakgrunn av innspillene fra dette møtet har styret kommet til at det bør legges til rette for en formell prosess for navneendring.

Styret foreslår derfor at årsmøtet i 2025 vedtar at det settes i gang en navneprosess, der medlemmene aktivt involveres i diskusjoner og forslag til nytt navn. Prosessen vil sikre at medlemmene får anledning til å påvirke retningen, samtidig som det tas hensyn til organisasjonens historiske forankring og identitet.

### **Forslag til vedtak**

1. Årsmøtet vedtar at det settes i gang en prosess for navneendring av Homonettverket.
2. Styret får i oppdrag å utarbeide og gjennomføre en inkluderende prosess med medlemsmøter, innspillsrunder og vurdering av navneforslag.
3. Det endelige navneforslaget skal fremlegges for vedtak på årsmøtet i 2026.

*Forslagsstiller: Styret  
Forslag til vedtak: Uttalelsen godkjennes.*  
  
**Forslag 5 til årsmøtet 2025: Særskilte utfordringer for lesbiske, bifile og skeive kvinner**

Homonettverket i Arbeiderpartiet støtter oppropet fra sanitetskvinnene «Må jeg ha baller for å bli forsket på». Det er ethvert blitt en kjent sak at kvinners kropp er mindre interessant enn menns når det gjelder medisinsk forskning.

Lesbiske, bifile og skeive kvinner er kanskje enda mindre interessante? Hvordan kan vi finne ut om det stemmer at lesbiske, bifile og skeive kvinner er mer utsatt for å få brystkreft? Hvordan står det til med psykisk helse og rus? Hvordan takler lesbiske, bifile og skeive kvinner minoritetsstress? Vi har ikke svar på noen av disse spørsmålene fordi vi mangler aktuell forskning.

Arbeiderpartiet mener:

- det er behov for mer forskning på kvinnehelse generelt, herunder lesbisk, bifile og skeive kvinners helse

- det er behov for ny levekårsundersøkelse om lesbiske, bifile og skeive kvinner liv

*Forslagsstiller: Styret  
Forslag til vedtak: Uttalelsen godkjennes*

**Forslag 6 til årsmøtet 2025: Internasjonal solidaritet, innvandring og asyl**Homonettverket støtter seg til FRI sine vedtak på landsmøtet deres i desember. Uttalelsen under baserer seg i all hovedsak på uttalelsen de vedtok.   
  
Arbeiderpartiet skal være en tydelig støttespiller for skeive rettigheter og skeives levekår internasjonalt.

**Internasjonal solidaritet** De siste årene har man sett en bekymringsfull global utvikling for skeive, der blant annet hatprat mot skeive øker. Den internasjonale anti-genderbevegelsen har økt i styrke, der konspirasjonsteorier blir spredt om både pridefestivaler, kjønnsbekreftende behandling og skeive som gruppe. Høyreekstreme partier, anti-genderbevegelser, religiøse samfunn og ytterliggående organisasjoner vinner terreng ved hjelp av homofobisk og transfobisk hat.

Forfølgelse av skeive som gruppe og skeive aktivister har også hatt en særlig negativ utvikling i noen land, som kriminaliseringen av skeive og støttespillere i Russland og opprettholdelse av dødsstraff for homofili i Uganda. I andre land blir skeives levekår utfordra av andre faktorer, som krig eller okkupasjon. I Palestina lever skeive i en kompleks situasjon der israelsk rosavasking blir brukt som virkemiddel for å legitimere krigsforbrytelser.

Homonettverket mener at skeives rettigheter må integreres og fremmes i større grad enn i dag i norsk utenriks- og utviklingspolitikk, rettighetsarbeid for minoritetsgrupper må sees i sammenheng. Vi mener at Norge skal være en pådriver for skeives menneskerettigheter i multilaterale fora, med særlig søkelys på FN. Herunder mener vi at Norge skal arbeide for at seksuelle- og kjønnsminoriteter inkluderes i FNs utviklingsagenda og bærekraftmål, gi støtte til FNs og Europarådets komiteer, eksperter og rapportører på seksuell orientering, kjønnsidentitet og uttrykk, og rapportere inn egne bevilgninger til det internasjonale rettighetsarbeidet for skeive.

Vi mener at norske utenriksstasjoner må holde tett kontakt med skeive organisasjoner og menneskerettighetsorganisasjoner som har skeive rettigheter som en integrert del av sitt arbeid, bidra med økonomisk og politisk støtte til deres arbeid, og ha en proaktiv og samordnende rolle overfor andre utenriksstasjoner. Vi mener at Norge skal integrere skeives rettigheter som en del av sin pågående dialog om menneskerettigheter med samarbeidsland, og reagere når disses menneskerettigheter blir brutt.

Vi mener at norske organisasjoner som jobber for utvikling og menneskerettigheter, herunder trosbaserte organisasjoner og organisasjoner som fremmer barns rettigheter, skal integrere skeives menneskerettigheter i sitt arbeid, og være pådrivere for skeive personers rettigheter i dialog med sine samarbeidspartnere.

Vi mener at norske bistandsmidler skal bidra til å styrke skeive personers rettigheter i mottakerlandene gjennom tilskudd til sivilsamfunnet og samarbeid med sikte på å fjerne lovbestemmelser som straffer eller på annen måte rammer skeive. Vi mener norske myndigheter må være varsomme med bistandskutt som kan føre til at den skeive befolkningen i mottakerlandene får skyld for landets økonomiske problemer.

Homonettverket mener at norske myndigheter og NGO-er i sitt arbeid med humanitær bistand i krigs- og kriserammede områder må være bevisst på og kartlegge hvilke barrierer som finnes for at bistanden er tilgjengelig for skeive, og jobbe systematisk for at bistanden i like stor grad skal være tilgjengelig for skeive som for heterofile cispersoner, og jobbe systematisk for at bistanden skal være tilgjengelig i like stor grad uavhengig av seksuell orientering, kjønnsidentitet og kjønnsuttrykk

Vi mener alle internasjonale prosjekter skal gjøres i tråd med demokratiske og inkluderende strukturer for rettighetsarbeid for skeive.

**Politiske mål**

* Homonettverket skal være en pådriver for at norsk utenriks- og utviklingspolitikk inkluderer skeive rettigheter og skeives levekår, med særlig søkelys på FN.
* Homonettverket skal jobbe mot globale tendenser som svekker skeive bevegelser internasjonalt, som angrep på transfolk og kjønnsbekreftende behandling, anti-genderbevegelsen og anti-Pride-retorikk.
* Homonettverket tar avstand fra kolonialistiske praksiser som vanskeliggjør situasjonen for skeive og bruk av rosavasking for å legitimere krigshandlinger og menneskerettighetsbrudd.

**Innvandring og asyl** Skeive personer som risikerer forfølgelse, har krav på beskyttelse i henhold til FNs flyktningkonvensjon. Ved plassering i mottak og midlertidige institusjoner kan mennesker som bryter med normer for kjønn og seksualitet være spesielt sårbare.

Vi mener den enkelte i alle deler av asylprosessen skal møtes med forståelse, respekt og kunnskap. Utlendingsmyndighetene må ha inngående kunnskap og kompetanse om kjønns- og seksualitetsmangfold, og detaljert kunnskap om levekårene til skeive personer i det aktuelle landet.

Mange asylsøkere har internalisert stigma og frykt for trakassering og diskriminering som forhindrer dem fra å snakke åpent om seksuell orientering eller kjønnsidentitet før deres situasjon i Norge har stabilisert seg.

**Politiske mål**

· Homonettverket mener at alle asylmottak og mottak må sikre den enkeltes sikkerhet. Skeive asylsøkere må plasseres slik at de kan føle seg trygge og uten å skjule sin identitet eller orientering ha mulighet for å inngå i sosiale fellesskap med andre.

· Homonettverket mener at informasjon om seksuell orientering og kjønnsidentitet og skeive personers rettigheter, må inkluderes i introduksjonsprogrammet.

· Homonettverket mener at transpersoner som oppholder seg over lengre tid i Norge, for eksempel som studenter eller avventer ferdigbehandlet asylsøknad, skal ha tilgang til kjønnsbekreftende behandling, og vi mener at transpersoner som har blitt utredet og påbegynt behandling i andre land må få denne videreført.

· Homonettverket mener at troverdighetsvurderingene i asylsaker må ta høyde for at personer unnlater å fortelle om brudd med normer for kjønn og seksualitet. Vi mener også at det må åpnes for at skeive asylsøkere kan tilføye grunnet rimelighetshensyn, ytterligere informasjon og årsaker til beskyttelse som kjønn- og seksualitet til sin søknad dersom dette ikke var en del opprinnelig søknad.

· Homonettverket mener flyktninger og andre migranter som har samkjønnede relasjoner må ha rett til familiegjenforening på linje med personer i ulikekjønnede relasjoner også når det ikke er mulig å oppfylle krav til tidligere ekteskap eller dokumentasjon for tidligere samboerskap, hvis dette skyldes forholdene i landet personene flykter eller migrerer fra. Gjeldende lovgivning er i strid med likestillings- og diskrimineringsloven og EMK art 8.

*Forslagsstiller: Styret  
Forslag til vedtak: Uttalelsen godkjennes*

**Forslag 7 til årsmøtet 2025: PrEP (preeksponeringsprofylakse mot HIV)**  
*Bakgrunn:*  
PrEP ble vedtatt innført med virkning fra januar 2017. Behandlingen består i å ta 1 tablett Truvada enten daglig eller i perioder med sex av MSM og enkelte andre risikogrupper, med tett oppfølging med prøvetaking med 3 mnd mellomrom. Behandlingen har tilnærmet ingen bivirkninger. Både konsultasjonene og behandlingen er gratis.

Det godt og vel første året (2017-2018) kunne førstelinjetjenesten (fastleger, helsestasjon for ungdom og enkelte andre) stå for forskrivning og oppfølging.

I 2018 ble dette endret, slik at kun 2.linjetjenesten (infeksjonspoliklinikker ved sykehus, som Olafiaklinikken for øvrig er en del av), fikk gjennomføre behandlingen og oppfølgingen. Dette var ikke faglig begrunnet, og heller ikke økonomisk, men ut fra en frykt for at bruken av tilbudet ville tilta og etterhvert bli svært dyr.

PrEP er adskillig billigere enn behandling av HIV. Pr oktober 2024 var det ca 2200 PreP-brukere i Norge. En rekke forskningsrapporter viser nå at i byer som har satset på PrEP er antall nysmittede med HIV redusert med 50% eller mer.  
  
Homonettverket ser med bekymring på at PrEP kun kan administreres av 2.linjetjenesten. Mange i Norges langstrakte land har svært lang reisevei til en infeksjonsmedisinsk poliklinikk, og vi tror at det av den grunn er et underforbruk. I tillegg er det flere måneders ventetid på å få behandlingen.

Dersom tilbudet tilbakeføres til førstelinjetjenesten, vil flere få tilbudet og risikoen for nysmitte med HIV reduseres, hvilket det er all mulig grunn til å tro at vil være kostnadseffektivt.

*Homonettverkets forslag:*

1. PrEP tilbakeføres til førstelinjetjenesten (fastleger, helsestasjon for ungdom og enkelte

andre) med gratis konsultasjoner og gratis behandling etter blåreseptforskriftens § 4 for definerte risikogrupper.

2. Det forutsettes at foreskrivende lege følger det fastsatte oppfølgingsprogrammet.

*Forslagsstiller:  
Gunnar F Olsen, fastlege og medlem av Homonettverket  
Forslag til vedtak: Uttalelsen godkjennes.*

Årsmøte 2025 – Homonettverket i Arbeiderpartiet

6. Valg og æresbevisninger

Valg av nytt partistyre på Oslo Arbeiderpartis årsmøte 28. februar og 1. mars 2025**.   
Valgkomiteen inviterer lagene til å gi en tilbakemelding på deres 1. utkast til nytt partistyre, innstillingen finner du her:**<https://oslo.arbeiderpartiet.no/nyheter/valgkomiteen-ber-om-lagenes-innspill/>

Årsmøtet vedtar en tilbakemelding på innstillingen.  
  
  
Valgkomiteens innstilling til styret i Homonettverket i Arbeiderpartiet.

**Valgkomiteens innstilling:**Sendes ut til medlemmene i forkant når denne er klar   
  
Styrets innstilling til:   
Internrevisor: Inger Helene Vaaten, gjenvalg  
Øyvind Gjengaard  
  
Styrets innstilling til valgkomite:   
Audun Heggtveit, leder, gjenvalg  
Marit Johanne Bjerke, medlem, gjenvalg  
Jon Reidar Øyan, medlem, ny

**Det skal deles ut æresbevisninger for 20 års medlemskap:**  
Marit Johanne Bjerke,   
Hans Flaata  
Stian Biong   
Svein-Frode Pettersbakken  
Gunnar F. Moe  
Terje Svardal   
Roar Henriksen